open-index/open-wikipedia-markdown huggingface dataset:
Lusambo

Ang **Lusambo** ay isang teritoryo (katumbas ng mga bayan) at kabisera ng lalawigan ng Sankuru, Demokratikong Republika ng Congo. Matatagpuan ito sa hilaga ng tagpuan ng Ilog Sankuru at ng Ilog Lubi. Pinaglilingkuran ito ng Paliparan ng Lusambo .

## Kasaysayan
thumb|left|Isang katutubong banda sa Lusambo noong 1903
Noong 1890 pinili ni Paul Le Marinel ang Lusambo bilang pangunahing hukbuhing takad ng Belhika sa rehiyon ng Kasai upang magtanggol laban sa banta ng mga Arabe at Swahiling mangangalakal ng alipin at garing na nanghihimasok mula sa silangan. Ang estasyon ay magiging isa sa mahalagang mga puwestong militar ng Malayang Estado ng Congo na may permanenteng tauhan ng labimpitong mga puti, 600 katutubong sundalo at apat na mga piyesang kanyón.

Noong 1999, sinabi ng bagong pamahalaang Kabila at ng pamahalaang Simbabweyano ni Robert Mugabe, na tinutulungan ng mga Amerikanong upahan (*mercenaries*) ang mga puwersang manghihimagsik na sinuportahan ng Uganda at Rwanda. Pinalibot ng mga manghihimagsik ang 700 mga Simbabweyanong kawal malapit sa Lusambo noong Ikalawang Digmaang Congo.

## Mga sanggunian
Kategorya:Mga pamayanan sa Demokratikong Republika ng Congo
King Kong

Ang **King Kong** ay isang higanteng pelikula na halimaw, na kahawig ng napakalaking unggoy, na lumitaw sa iba't ibang media mula pa noong 1933. Ang karakter ay unang lumitaw sa 1933 na pelikula na King Kong mula sa RKO Pictures, na natanggap ang unibersal na pagbubunyi sa kanyang unang release at muling paglabas.
Kabalo

Ang **Kabalo** ay isang bayan sa Demokratikong Republika ng Congo, na matatagpuan sa Ilog Lualaba sa lalawigan ng Tanganyika. Ito ay tagpuan ng mga linyang daambakal papuntang hilaga at papuntang Lawa ng Tanganyika sa silangan. Pinaglilingkuran ito ng Paliparan ng Kabalo , na nasa layong 2.4 kilometro (1.5 milya) sa timog ng bayan at kalinya ng Ilog Lualaba.

Maliban sa Kabalo ng lalawigan ng Tanganyika, may iba pang mga bayan sa Demokratikong Republika ng Congo na may kaparehong pangalan.

## Mga sanggunian
Kategorya:Mga pamayanan sa Demokratikong Republika ng Congo
Uvira

Ang **Uvira** ay isang lungsod sa lalawigan ng Timog Kivu sa Demokratikong Republika ng Congo. Matatagpuan ito sa dulong hilaga ng Lawa ng Tanganyika. Pinaglilingkuran ito ng Uvira Mental Health Center.

Isa rin itong diyosesis ng Katolikong Romano, isang supragano ng arkidiyosesis ng Bukavu.

## Kasaysayan
Dating kabisera ang Uvira ng Sub-rehiyong Timog Kivu, na bahagi ng rehiyong Kivu noong panahon ni Mobutu. Kasunod ng pagtatatag mg Timog Kivu bilang lalawigan, inilipat ang kabisera sa Bukavu.

## Transportasyon
Ang Kalundu ay isang pantalang panlawa sa katimugang dulo ng lungsod, na nagbibigay ng mga rutang pambangka patungong Kalemie sa lalawigan ng Tanganyika, Kigoma sa Tanzania, Pulungu sa Zambia at Bujumbura sa Burundi.

Nakaugnay sa Bukavu (kabisera ng lalawigan ng Timog Kivu), at Bujumbura ang lungsod sa pamamagitan ng mga daan. Matatagpuan ito 120&nbsp;kilometro mula Bukavu at 60&nbsp;kilometro mula sa teritoryo ng Fizi. 

Kapag sa daan, nakaugnay rin ang Uvira sa mga sumusunod:
* Bujumbura, ang kabisera ng Burundi (25&nbsp;km)
* Ang teritoryo ng Fizi (60&nbsp;km)
* Rwanda sa pamamagitan ng hangganang Kamanyola (80&nbsp;km)
* Bukavu, ang kabisera ng Lalawigan ng Timog Kivu (120&nbsp;km)
* Kalemie sa Lalawigan ng Tanganyika (385&nbsp;km)

## Mga kawing panlabas
* 
* Map 

Kategorya:Mga pamayanan sa Demokratikong Republika ng Congo
Kamina

Ang **Kamina** ay kabiserang lungsod ng lalawigan ng Haut-Lomami sa katimugang Demokratikong Republika ng Congo.

## Militar
Nagtatag ang Sandatahang Lakas ng Belhika ng isang malaking baseng militar sa Kamina kasunod ng Ikalawang Digmaang Pandaigdig. Ang hugnayan ng baseng militar ay binuo ng Base 1, isang baseng panghimpapawid na ginamit para sa pagsasanay sa paglipad, at Base 2, isang pasilidad na nagsasanay ng mga pangkat ng parasyutista. Mula Setyembre 1953 hanggang 1960, pinatakbo ng Advanced Pilots' School ng Hukbong Himpapawid ng Belhika ang 60 mga North American Harvard mula sa base.

Nang nakamit ng Congo ang kalayaan noong 1960, unang napanatili ng Belhika ang pamamahala sa Kamina, sa ilalim ng kasunduan sa pamahalaang Konggoles, ngunit noong 1960 napunta ang pamamahala sa Mga Nagkakaisang Bansa (UN). Hindi ito kailanman ay napunta sa pamamahala ng Estado ng Katanga, subalit nasakop ng mga kawal ng Katanga ang kalapit na bayan ng Kaminaville.

Noong unang bahagi ng 1964, ibinigay ng UN ang Kamina sa Sandatahang Lakas ng Congo. Ngayon, ito ay sentro ng "pag-*babrassage*" para sa unti-unting umuusbong na hukbo ng Demokratikong Republika ng Congo. Ang *brassage* ay ang proseso na kung saan pinagsasama ang mga mandirigma ng dating mga magkakalabang pangkat ng bansa upang makabuo ng panibagong mga pinagsamang yunit.

## Transportasyon
Kilala ang Kamina bilang mahalagang pusod ng daambakal. Tatlong mga linya ng Daambakal ng Congo ay tumatakbk pahilaga, pakanluran, at patimog-silangan mula sa lungsod. Mayroon itong dalawang paliparan, isang bayanin (Paliparan ng Kamina) at isang hukbuhin (Himpilang panghimpapawid ng Kamina).

## Mga sanggunian
## Mga karagdagang babasahin
*J. Temmerman, 'Le Congo: Reduit National Belge,' in Recueil d'etudes >, Academie royale des Sciences d'Outre-Mer (Bruxelles) pp.&nbsp;413–422 (1992)

Kategorya:Mga pamayanan sa Demokratikong Republika ng Congo
Likasi

Ang **Likasi** (mga dating pangalan: **Jadotville** sa wikang Pranses at **Jadotstad** sa wikang Olandes) ay isang lungsod sa lalawigan ng Haut-Katanga, sa timog-silangang Demokratikong Republika ng Congo.

## Kasaysayan
### Paglusob ng Jadotville (*Siege of Jadotville*)
Noong 1961, sa kasagsagan ng pamamagitan ng Mga Nagkakaisang Bansa (UN) sa labanan sa Katanga, isang pangkat ng mga taga-Irlanda na tropang UN na ipinadala sa Jadotville ay napilitang sumuko sa mga kawal na matapat sa punong ministro ng Katanga na si Moise Tshombe.

## Klima
Ang Likasi ay may klimang subtropiko na halumigmig (Köppen: *Cwa*).

## Mga paghahati
Nahahati ang Likasi sa apat na mga komyun (*communes*)
*Kikula
*Likasi
*Panda
*Tshituru

## Demograpiya
Ang Likasi ay may tinatayang populasyon ng humigit-kumulang 447,500 katao noong 2012. Noong dekada-1990 nagtayo ang Mga Nagkakaisang Bansa (UN) sa Likasi ng mga sentro para sa pagpapakain at sa mga lumikas upang tumulong sa mga tumakas mula sa karahasang etniko sa Shaba. Ang kanilang pagdagsa ay nagpadagdag ng 41,000 katao sa populasyon ng lungsod.

## Ekonomiya
thumb|Looban ng isang pabrika sa Likasi (noo'y Jadotville), noong mga 1942
Nananatili pa ring sentro ng industriya ang Likasi, lalo na sa pagmimina, at bilang isang pusod ng transportasyon para sa karatig-pook. May mga minahán at dalisayan (*refineries*) na tinutustusan ng mga kalapit na deposito ng tanso at kobalto.
Mayroon din isang inabandonang minahán ng ginto sa lungsod na naubusan na ng ginto, pero hinuhukay pa rin ng mga minerong artisano.

## Transportasyon
Pinaglilingkuran ang Likasi ng isang estasyon ng sistena ng pambansang daambakal. Karamihan sa mga tren ay pangkargamento at hindi pampasahero.

## Mga sanggunian
## Mga kawing panlabas
* Likasi- Jadotville 

Kategorya:Mga pamayanan sa Demokratikong Republika ng Congo
Mga Pangasinan

Ang **mga Pangasinan** (), kilala din bilang **Pangasinense**, ay isang pangkat-etnolingguwistikong katutubo sa Pilipinas. Bumibilang sa 1,823,865 noong 2010, sila ang ika-10 pinakamalaking pangkat-etnolingguwistiko sa bansa. Pangunahing nakatira sila sa kanilang taal na lalawigan ng Pangasinan at ang katabing mga lalawigan ng La Union at Tarlac, gayon din ng Benguet, Nueva Ecija, Zambales, at Nueva Vizcaya. Matatagpuan din sila sa iba pang bahagi ng Pilipinas at sa diyasporang Pilipino sa buong mundo.

## Etimolohiya
Nangangahulugan ang pangalang bilang ang "lupain ng asin" o "lugar ng paggawa ng asin". Hinango ito sa salitang *asin*, ang salitang Pangasinan na "asin" din ang kahulugan sa Tagalog. Tinutukoy ang mga Pangasinan bilang *Pangasinense*. Tumutukoy ang katawagang *Pangasinan* sa katutubong tagapagsalita ng wikang Pangasinan o mga taong may pamana o lahing Pangasinan.

## Demograpiya
, na sinalarawan sa Kodiseng Boxer (1590) na hinulaang nanggaling sa Angklahe ng Taimei, Gulpo ng Lingayen, Luzon]]
Tinatayang ang populasyon ng mga Pangasinan sa lalawigan ng Pangasinan na 2.5&nbsp;milyon. Naninirahan din ang mga Pangasinan sa mga katabing lalawigan ng Tarlac at La Union (na dating bahagi ng lalawigan ng Pangasinan), Benguet, Nueva Ecija, Zambales, at Nueva Vizcaya; gayon din ang mga pamayanang Pangasinan sa ibang bahagi ng Pilipinas at ibayong-dagat.

## Indigenous religion
Bago ang pananakop ng mga Kastila sa Pilipinas na dinala ang Katolisismo sa bansa, naniwala ang mga Pangasinan sa mga panteon ng kakaibang mga diyos at diyosa.

### Mga imortal 
*Ama: ang kataas-taasang diyos, pinuno ng iba, at ang lumikha sa sangkatauhan; nakikita ang lahat sa pamamagitan ng kanyang tirahan sa langit; ama ni Agueo at Bulan na tinutukoy din bilang Ama-Gaolay

## Mga kilalang Pangasinense
Si Urduja ay isang malaalamat na mandidigmang babae na itinuturing bilang isang bayani sa Pangasinan. Pinagtanggol nina Malong at Palaris ang kalayaan mula sa pamumunong Kastila. Ang isa pang prominenteng Pangasinense ay si Fidel Ramos, na ipinanganak sa Lingayen at nagsilbi sa Gabinete ni Pangulong Corazón Aquino, una bilang punong-kawani ng Sandatahang Lakas ng Pilipinas, at sa kalaunan, bilang Kalihim ng Kagawaran ng Tanggulang Bansa mula 1986 hanggang 1991 bago naging ika-12 pangulo ng Pilipinas. Ang ibang pang kilalang Pangasinense o may lahing Pangasinan ay sina Tania Dawson na mula ang ina sa Santa Maria, Pangasinan, Jose de Venecia, Jr. ang mambabatas na ipinanganak sa Lungsod ng Dagupan, Pangasinan; at ang aktor at ang Pambansang Alagad ng Sining ng Pilipinas na si Fernando Poe Jr. na ipinanganak ang ama sa Lungsod ng San Carlos, Pangasinan. Mga Pangasinense o may lahing Pangasinan din sina Victorio C. Edades, Angela Perez Baraquio, Ambrosio Padilla, Cheryl Cosim (taga-ulat), Marc Pingris, at Ric Segreto. Kabilang sa iba pang artistang Pangasinan sina Donita Rose, Marlou Aquino, Lolita Rodriguez, Barbara Perez, Gloria Romero, Carmen Rosales, Nova Villa, Jhong Hilario, at Liza Soberano.

## Mga sanggunian
Pang
Kolehiyong Smith

thumb|Seelye Hall

Ang **Kolehiyong Smith** ay isang pribado, independiyenteng kolehiyong pangkababaihan sa liberal na sining na may koed na programang gradwado sa Northampton, Massachusetts, Estados Unidos. Ito ang pinakamalaking miyembro ng Seven Sisters. Ang Smith ay isa ring miyembro ng Five Colleges Consortium,  na nagpapahintulot sa mga mag-aaral na dumalo sa mga klase sa apat na iba pang mga institusyon sa Pioneer Valley: Kolehiyong Mount Holyoke, Kolehiyong Amherst College, Kolehiyong Hampshire, at Unibersidad ng Massachusetts Amherst .  

## Mga sanggunian 
Kategorya:Mga pamantasan
Southern Methodist University

thumb|Aklatang Fondren
Ang **Southern Methodist University** (karaniwang tinutukoy bilang **SMU**) ay isang pribadong unibersidad sa pananaliksik sa metropolitan Dallas, Texas na may pangunahing kampus na matatagpuan sa lungsod ng University Park . Ang SMU ay nagpapatakbo rin ng mga satelayt na kampus sa Plano, Texas at Taos, New Mexico.

Ang unibersidad ay naggagawad ng mga kwalipikasyon mula sa walong paaralan, ang Dedman College of Humanities at Sciences, Bobby B. Lyle School of Engineering, Meadows School of the Arts, Annette Caldwell Simmons School of Education and Human Development, Perkins School of Theology, Cox School of Business, Dedman School of Law, at Guildhall, pati na rin sa Research and Graduate Studies.

## Mga sanggunian 
Kategorya:Mga pamantasan sa Estados Unidos
Pamantasang Texas Tech

thumb|Student Union Building

Ang **Pamantasang Texas Tech** (Ingles: *Texas Tech University*), madalas na tinutukoy bilang **Texas Tech**, **Tech**, o **TTU**, ay isang pampublikong unibersidad sa pananaliksik sa Lubbock, Texas, Estados Unidos. Itinatag noong , at orihinal na kilala bilang **Texas Technological College**, ito ang pangunahing institusyon ng Sistemang Pamantasang Texas Tech (Texas Texh University System). Ang pagpapatala ng mag-aaral sa unibersidad ay ang ikapitong pinakamalaki sa buong estado ng Texas.  

Kategorya:Mga pamantasan sa Estados Unidos
Tokyo University of Science

thumb|Science and Technology Museum

Ang  , dating "Science University of Tokyo" o TUS, impormal na   o simpleng   ay isang pribadong unibersidad sa pananaliksik na matatagpuan sa Shinjuku, Tokyo, Hapon. 

Ang Tokyo University of Science ay itinatag noong 1881 bilang Tokyo Academy of Physics ng 21 nagtapos mula sa Kagawaran ng Pisika ngUnibersidad ng Tokyo.  

Magmula noong 2016, ito lamang ang pribadong unibersidad Hapon na nakapagprodyus ng isang nagwagi ng Nobel Prize at ang tanging pribadong unibersidad sa Asya na mayroong nagwagi ng Nobel Prize sa larangan ng likas na agham.  

## Mga sanggunian
Kategorya:Mga pamantasan sa Hapon
Hugh Jackman

Si **Hugh Jackman** (ipinangak noong 12 Oktubre 1968) ay isang Australyanong artista. Siya ay kinilala sa kanyang pagganap bilang Logan / Wolverine sa serye ng pelikulang *X-Men*.

## Pilmograpiya
## Mga sanggunian
Kategorya:Ipinanganak noong 1968
Kategorya:Mga artista mula sa Australia
Kategorya:Mga modelo
Urochordata

Ang subphylum ay sa isang oras na tinatawag na **Urochordata**, at ang mga termino ay minsan pa ginagamit para sa mga hayop na ito. Ang *tunicate* ay isang pandagat na imbertebrado na hayop, isang miyembro ng subphylum **Tunicata**. Ito ay bahagi ng Chordata, isang phylum na kinabibilangan ng lahat ng mga hayop na may dorsal nerve cords at notochords.
Inongo

Ang **Inongo** ay isang bayan at kabisera ng lalawigan ng Mai-Ndombe sa kanlurang bahagi ng Demokratikong Republika ng Congo. Matatagpuan ito sa silangang pampáng ng Lawa ng Mai-Ndombe. , mayroon itong tinatayang populasyon 45,159 na katao.

Pinaglilingkuran ito ng **Paliparan ng Inongo** . Ang Inongo *non-directional beacon* (Ident: **INO**) ay nasa layong 0.7 milyang nautiko (1.3 kilometro) kanluran-timog-kanluran ng paliparan.

## Mga sanggunian
Kategorya:Mga pamayanan sa Demokratikong Republika ng Congo
Kongolo, Lalawigan ng Tanganyika

Ang **Kongolo** ay isang bayan sa Lalawigan ng Tanganyika sa Demokratikong Republika ng Congo. Matatagpuan ito sa kanlurang pampang ng Ilog Lualaba, ang pinakamalaki sa mga pinagmulang ilog ng Ilog Congo. Mayroon itong 62,455 katao. Pinaglilingkuran ito ng isang estasyong daambakal sa pambansang sistema ng daambakal, na tumatawid sa ilog sa pamamagitan ng Tulay ng Kongolo.

May iba pang mga bayan sa Congo na may kaparehong pangalan.

## Mga sanggunian
Kategorya:Mga pamayanan sa Demokratikong Republika ng Congo
Bukama

Ang **Bukama** ay isang bayan sa lalawigan ng Haut-Lomami ng timog-silangang Demokratikong Republika ng Congo. Mayroon itong tinatayang populasyon na 42,718 katao noong 2009.

## Klima
Ibinukod ng Köppen-Geiger climate classification system ang klima ng Bukama bilang klimang tropikong sabana (*Aw*).

## Mga sanggunian
Kategorya:Mga pamayanan sa Demokratikong Republika ng Congo
Bumba, Demokratikong Republika ng Congo

Ang **Bumba** ay isang bayan at pantalang ilog sa lalawigan ng Mongala s hilagang bahagi ng Demokratikong Republika ng Congo, nasa Ilog Congo. Noong 2009 may tinatayang 107,626 katao na nakatira sa bayan. Walang kuryente o suplay ng tubig ang bayan.

## Transportasyon
Ang  na makitid na riles ng linyang Vicicongo mula Bumba papuntang Isiro ay hindi gumagana magmula noong 2007. Ang bayan ay pinaglilingkuran ng Paliparan ng Bumba . Ang Ilog Congo ay nagsisilbing pangunahing arteryal na transportasyon.

## Mga kawing panlabas
## Mga sanggunian
Kategorya:Mga pamayanan sa Demokratikong Republika ng Congo
Pamantasang San Francisco de Quito

Ang **Pamantasang San Francisco de Quito** (Español: *Universidad de San Francisco de Quito*, USFQ) ay isang pribadong unibersidad na matatagpuan sa Quito, Ecuador . Ito ang unang ganap na pribadong unibersidad sa Ecuador at ang unang institusyon ng liberal na sining sa rehiyon ng Andes. 

Ang pangunahing kampus ng USFQ ay matatagpuan sa Cumbayá, sa labas ng Quito (kabisera ng Ecuador). Ang USFQ ay ang tanging unibersidad sa mundo na nagmamay-ari ng isang campus sa kapuluan ng Galapagos, at isang campus sa Yasuni Biosphere Reserve (Tiputini Biodiversity Station ), isa sa pinakamalalaking erya ng biodibersidad sa mundo. 

## Mga sanggunian 
Kategorya:Mga pamantasan
Pambansang Unibersidad ng Córdoba

thumb|Paaralan ng Batas
thumb|Ang Argentina Pavilion

Ang **Pambansang Unibersidad ng Córdoba** (, UNC), itinatag noong 1613, ay ang pinakamatandang unibersidad sa Argentina,  ang ikaapat na pinakamatanda sa Timog Amerika at ang ikaanim na pinakamatanda sa Amerikang Latino. Ito ay matatagpuan sa Córdoba, ang kabisera ng lalawigan ng Córdoba. Mula noong unang bahagi ng ika-20 siglo ito ang ikalawang pinakamalaking unibersidad sa bansa     (kasunod ng Unibersidad ng Buenos Aires) base sa bilang ng mga mag-aaral, guro, at programang akademiko. Bilang ang lokasyon ng unang unibersidad na itinatag sa lupaing ngayon ay Argentina, ang lungsod Córdoba ay nakakuha ng palayaw na ***La Docta*** ("Ang Pantas").

## Mga sanggunian
Kategorya:Mga pamantasan sa Argentina
Russia-1

Ang **Russia-1** () ay isang tsanel ng telebisyon sa Rusya na pagmamay-ari ng estado na nauna noong ika-22 ng Marso 1951 bilang Program One sa Unyong Sobyet. Nilabas muli ito bilang RTR noong ika-13 ng Mayo, 1991, at kilala ngayon bilang Russia 1. Ito ang pangunahing channel ng All-Russia State Television and Radio Company (VGTRK).

Noong 2008 ang Russia-1 ay nagkaroon ng pangalawang pinakamalaking madla sa telebisyon sa Russia. Sa isang karaniwang linggo, ito ay tiningnan ng 75% ng mga urban na Russian, kumpara sa 83% para sa nangungunang channel, ang Channel One. Magkapareho ang dalawang channel sa kanilang pulitika, at direktang nakikipagkumpitensya sila sa entertainment. Ang Russia-1 ay may maraming mga rehiyonal na variation at broadcast sa maraming wika.

## Kasaysayan ng Logo

2-й логотип РТР.svg|Disyembre 1991
3-й логотип РТР.svg|Enero 1992 hanggang Oktubre 1993
4-й логотип РТР.svg|Nobyembre 1993 hanggang Setyembre 1998
Rtr logo 1997.jpg|Nobyembre 1997 hanggang Setyembre 1998
5-й логотип РТР.svg|Setyembre 1998 hanggang Setyembre 2001
6-й логотип РТР.svg|Setyembre 2001 hanggang Agosto 2002
7-й логотип Россия.svg|Setyembre 2002 hanggang Disyembre 2008
8-й логотип Россия.svg|Disyembre 2008 hanggang Disyembre 2009
Russia-1.svg|Enero 2010 hanggang Marso 2012
Rossiya-1 Logo.svg|Marso hanggang Setyembre 2012
11-й логотип Россия-1.svg|Noong Oktubre 2012
Россия дома.png|Ang Logo ng Tsanel dahil sa Pandemya ng COVID-19

## Talasanggunian
Kategorya:Telebisyon sa Russia
Unibersidad ng Venice Ca' Foscari

Ang '''Unibersidad ng Venice Ca' Foscari** () ay isang pampublikong unibersidad sa Venice, Italya; ito ay karaniwang kilala bilang **Università Ca 'Foscari'''. Mula sa pagkakatatag nito noong 1868 ay itinatag ito sa Venetian Gothic na palasyo ng Ca 'Foscari, kung saan nakuha nito ang pangalan nito. Ang palasyo ay nakatayo sa Grand Canal of Venice, sa pagitan ng Rialto at San Marco, sa *sestiere* o subdibisyon ng Dorsoduro . 

* Si Giuseppe De'Longhi, negosyante  
* Enrico Dallavecchia, negosyante  
* thumb|224x224px| Kampus ng San Servolo Roberto Meneguzzo, tagabangko at mamumuhunan  
* Renzo Rosso, negosyante, tagapagtatag ng Diesel brand ng damit  
* Si Michele Boldrin, ekonomista  
* Paolo Costa, ekonomista at pulitiko  
* Carlo Carraro, ekonomista at pangulo ng Ca 'Foscari 
* Ugo La Malfa, politiko  
* Flaminio Piccoli, politiko  
* Lilli Gruber, politiko, may-akda, mamamahayag at TV-pagkatao  
* Barbara Frale, mananalaysay  
* Paul Watzlawick, pilosopo at sikologo  
* Damiano Michieletto, direktor ng opera  
* Massimiliano Frani, pyanista  
* Damiano Michieletto, director ng teatro  

## Mga sanggunian 
Kategorya:Mga pamantasan sa Italya
Cyborg

Ang isang **cyborg** (), pinaikling "**cyb**ernetic **org**anism", ay isang nilalang na may parehong organiko at biyomekatronikong bahagi ng katawan. Nilikha ang katawagan noong 1960 nina Manfred Clynes at Nathan S. Kline.

Hindi pareho ang cyborg sa bionic, biorobot o android; tumutukoy ito sa isang organismo na napanumbalik ang paggana nito o napabuti ang mga kakayahan dahil sa pagsasama ng ilang artipisyal na bahagi o teknolohiya na umaasa sa isang parang *feedback* (o balik-tugon). Habang karaniwang inaakala na mga mamalya, kabilang ang tao, ang mga cyborg, maari din siyang isipin na kahit anong organismo.

Sa *Cyborg: Evolution of the Superman* ni D. S. Halacy noong 1965, tinampok ang isang pagpakilala na sinasabi ang isang "bagong hangganan" na "hindi lamang espasyo, ngunit mas malalim sa ugnayan sa pagitan ng 'panloob na espasyo' sa 'panlabas na espasyo' – isang tulay...sa pagitan ng isip at materya."

## Mga sanggunian
Kategorya:Biyoteknolohiya
Unibersidad ng Genoa

thumb|200x200px|School of Humanities

Ang **Unibersidad ng Genoa** (Ingles: *University of Genoa*, ), ay isa sa mga pinakamalaking unibersidad sa Italya. Ito ay matatagpuan sa lungsod ng Genoa at rehiyong Metropolitan City of Genoa (ang metropolis), sa Italian Riviera sa rehiyon ng Liguria ng hilagang-kanlurang Italya. Ang orihinal na unibersidad ay itinatag noong 1481. 

Ayon sa pagranggo ng Microsoft Academic Search sa taong 2016, ang Unibersidad ng Genoa ay may mataas na ranggo sa mga unibersidad ng Europa sa maraming sub-larang sa agham pangkompyuter.

Kategorya:Mga pamantasan sa Italya
Unibersidad ng Modena at Reggio Emilia

thumb|400x400px|Kampus

Ang **Unibersidad ng Modena at Reggio Emilia** (, Ingles: *University of Modena and Reggio Emilia*), na matatagpuan sa Modena at Reggio Emilia, Emilia-Romagna, Italya, ay isa sa mga pinakamatanda at pinakaprestihiyosong unibersidad sa Italya, na itinatag noong 1175. Meron itong 20,000 mag-aaral . 

Ang medyebal na unibersidad ay nawala noong 1338 at pinalitan ng "tatlong pampublikong lektura" na hindi naggagawad ng mga digri at nasuspinde noong 1590s "dahil sa kawalan ng salapi". Ang unibersidad ay muling itinatag sa Modena sa dekadang 1680 at nakatanggap ng imperyal na charter sa taong 1685. 

## Mga sanggunian
Kategorya:Mga pamantasan sa Italya
Kolwezi

Ang **Kolwezi** o **Kolwesi** ay ang kabiserang lungsod ng Lalawigan ng Lualaba sa katimugang bahagi ng Demokratikong Republika ng Congo, kanluran ng Likasi. Mayroon itong paliparan at daambakal na papuntang Lubumbashi. Ang tinatayang populasyon ay humigit-kumulang 453,000 katao.

Malapit sa Kolwezi ang isang plantang *static inverter* ng HVDC Inga-Shaba.

## Kasaysayan
Itinatag ang lungsod noong 1937 para maging punong-tanggapan ng kanluraning pangkat ng pagmimina na *Union Minière du Haut Katanga*.

### Labanan sa Kolwezi (1978)
thumb|Labanan sa Kolwezi
Noong ika-13 ng Mayo, 1978 (Sabado), sinakop ng mga dating sundalo ng Katanga ang lungsod, kalakip ng suporta mula sa Angola. Humingi ang noo'y pamahalaang Zaire ng tulong sa Belhika, Pransiya, Maruekos, at Estados Unidos upang maibalik ang kaayusan. Ipinadala ang Ikalawang Rehimyentong Banyaga ng Parakaida (2e REP), isang piling pangkat ng mga parasyutista ng French Foreign Legion, upang palayasin ang mga rebelde at iligtas ang sinumang nabihag. Nagpadala rin ang hukbong Belhikano ng puwersang binubuo ng 750 parasyutista ng Rehimyentong Paracommando at inilipat ang di-bababa sa 1,800 Europeo sa ibang mga lungsod sa rehiyon. Nasawi sa labanan ang 700 mga Aprikano (kasama ang 250 rebelde), 170 mga  Europeong nabihag, at anim na mga parasyutista.

## Klima
Ang Kolwezi ay may halumigmig na klimang subtropiko (Köppen climate classification *Cwa*) na naiimpluwensiyahan ng balaklaot.

## Ekonomiya at imprastraktura
[thumb|Isang ispesimen ng ***Kolwezite*** (lunti), isang bihirang tanso-kobaltong mineral na ipinangalan mula sa lungsod, at kulay-rosas na [kalsitang kobalto.]]
Isang mahalagang sentro ng pagmimina ng tanso at kobalto ang Kolwezi. Mayroon ding mga deposito ng uranyo, radyo, inambatong oksido, at apog. Ang minahán ng Musonoi ay isang set ng mga hantad na hukay (*open pits*) malapit sa Kolwezi kung saang kinukuha ang tanso at iba pang mga metal mula noong dekada-1940.

Ang kalapit na Lawa ng Nzilo ay nalikha sa pamamagitan ng pagharang sa Ilog Lualaba upang mabigyan ng pinagkukunan ng kuryenteng hidroelektriko at imbakan ng tubig para sa mga gawaing pagmimina.

### Transportasyon
Ang Paliparan ng Kolwezi ay naglilingkod sa Kolwezi at mga karatig-pook nito. Matatagpuan ang paliparan sa layong mga 6 na kilometro (4 na milya) timog ng Kolwezi.

## Mga sanggunian
## Mga kawing panlabas
*"The French Foreign Legion in Kolwezi"(Broken Promise) http://legion-etrangere-foreign-legion.cabanova.fr/  By Roger Rousseau aux Editions Rexy 

Kategorya:Mga pamayanan sa Demokratikong Republika ng Congo
Universiti Utara Malaysia

thumb|Sintok Campus ng UUM

Ang **Universiti Utara Malaysia** (**UUM**, Ingles: *Northern University of Malaysia*) ay itinatag noong 16 Pebrero 1984 sa ilalim ng Universiti Utara Malaysia 1984 Order. Ang unibersidad ay nakorporatisa noong 23 Abril 1998. 

Matatagpuan ang unibersidad sa maliit na bayan ng Sintok, Kedah . Ito ay kilala bilang isang unibersidad sa pamamahala. 

## Mga sanggunian
Kategorya:Mga pamantasan sa Malaysia
Unibersidad ng Brighton

thumb|Ang Checkland Building sa Falmer campus ay binuksan noong 2009

Ang **Unibersidad ng Brighton** (Ingles: *University of Brighton*) ay isang pampublikong unibersidad na mayroong limang kampus sa Brighton, Eastbourne at Hastings sa timog na baybayin ng Inglatera. Maiuugat ang kasaysayan nito sa taong 1858 sa pagbubukas ng Brighton School of Art. Nakamit nito ang katayuan ng unibersidad noong 1992. 

Ang unibersidad ay nakatuon sa edukasyong propesyonal. Kabilang sa mga paksa ng pag-aaral ang parmasya, inhenyeriya, ekolohiya, pagkukuwenta, matematika, arkitektura, heolohiya, pagnanars, pagtuturo, agham ng isport, peryodismo, kriminolohiya, at negosyo.

Kategorya:Mga pamantasan sa United Kingdom
Unibersidad ng Trieste

thumb|Ang pangunahing gusali ng unibersidad sa burol ng Scoglietto

Ang **Unibersidad ng Trieste** (, o **UniTS**, Ingles: *University of Trieste*) ay isang unibersidad na may katamtamang laki na matatagpuan sa lungsod ng Trieste sa rehiyon ng Friuli-Venezia Giulia sa hilagang-silangang Italya. Ang unibersidad ay binubuo ng 10 kagawaran, ipinagmamalaki ang isang malawak na hanay ng mga kurso sa unibersidad at may humigit-kumulang 15,000 mag-aaral at 1,000 propesor. Ito ay itinatag noong 1924. 

Kategorya:Mga pamantasan sa Italya
Casper (pelikula)

Ang ***Casper*** ay isang pelikulang pantasyang komedyang-drama mula sa Estados Unidos noong 1995 na dinirehe ni Brad Silberling, batay sa karakter sa komiks ng Harvey Comics na si Casper na nilikha nina Seymour Reit at Joe Oriolo. Pinagbibidahan ang pelikulang ito nina Christina Ricci, Bill Pullman, Cathy Moriarty, Eric Idle, at Amy Brenneman, at tinatanghal din ng mga boses ni Malachi Pearson sa titulong pagganap gayun din bilang Joe Nipote, at boses din nina Joe Alaskey at Brad Garrett.

Malawak na ginagamit ng pelikula ang ang *computer-generated imagery* o CGI upang likhain ang mga multo, at ito ang unang tinanghal na pelikula na may buong CGI na karakter sa pangunahing pagganap. Mas *dark* (o nakapanghihilakbot) ang interpretasyon ni Casper kumpara sa komiks, kartun at mga naunang pelikula sa nagdaang mga taon, lalo na sa mga tema nito tungkol sa kamatayan, lalo na iyong pagbibigay sa karakter ng isang trahedyang pinagmulan na kinuwento ang dahilan ng kanyang pagkamatay.

Nailabas ang *Casper* sa mga sinehan noong 26 Mayo 1995&nbsp;ng Universal Pictures. Nakatanggap ito ng magkahalong pagsusuri mula sa mga kritiko at kumita ito ng $287.9 milyon sa isang $55 milyong badyet. Nasundan ito ng *direct-to-video* na mga pelikula at animasyong *spin-off* sa telebisyon, ang *The Spooktacular New Adventures of Casper*.
## *Soundtrack*
Nilikha ng kompositor na si James Horner ang *soundtrack* ng pelikula.

# "No Sign of Ghosts"
# "Carrigan and Dibbs"
# "Strangers in the House"
# "First Haunting/The Swordfight"
# "March of the Exorcists"
# "Lighthouse—Casper & Kat"
# "Casper Makes Breakfast"
# "Fond Memories"
# "'Dying' to Be a Ghost"
# "Casper's Lullaby"
# "Descent to Lazarus"
# "One Last Wish"
# "Remember Me This Way"&nbsp;– Jordan Hill
# "Casper the Friendly Ghost"&nbsp;– Little Richard
# "The Uncles Swing/End Credits"
## Mga sanggunian
Kategorya:Mga pelikula mula sa Estados Unidos
Beni, Demokratikong Republika ng Congo

Ang **Beni** ay isang lungsod sa hilaga-silangang Demokratikong Republika ng Congo, matatagpuan sa kanluran ng Pambansang Parke ng Virunga at ang Bulubundukin ng Ruwenzori, sa dulo ng Kagubatan ng Ituri. Tahanan ito ng isang pamilihan, isang paliparan, at ng Christian Bilingual University of Congo (UCBC). Magmula noong 2013 mayroon itong tinatayang populasyon na 231,952 katao.

Mayroon ding maraming mga base ng MONUC ang Beni. Nakabase rito ang mga elemento ng *North Kivu Brigade* na pinamumunuan ng Indiya.

## Kasaysayan
Ang lungsod ng Beni ay naging tagpo ng mararahas na labanan noong Ikalawang Digmaang Congo, taong 2001.

Sa pagitan ng Oktubre 2014 at Mayo 2016 higit sa 500 katao ang namatay sa mga serye ng pag-atake sa Beni at mga karatig-pook nito na isinisi sa mga Islamistang manghihimagsik na taga-Uganda. Naganap dito ang masaker sa Beni noong Agosto 2016.

Magmula noong Disyembre 2018 sumailalim ang Beni sa higit na 200 kaso ng sakit na Ebola ayon sa Pandaigdigang Organisasyon sa Kalusugan (WHO).

## Mga komyun
May apat na mga *komyun* (o mga munisipalidad) ang lungsod ng Beni:
*Beni
*Bungulu
*Muhekera
*Ruwenzori

## Mga sanggunian
Kategorya:Mga pamayanan sa Demokratikong Republika ng Congo
Bandundu

Ang **Bandundu**, dating kilala bilang **Banningville** o **Banningstad**, ay isang lungsod sa Lalawigan ng Kwilu, Demokratikong Republika ng Congo. Tinatayang may 133,080 katao ang lungsod noong taong 2009.

## Demograpiya
thumb|Isang karsada sa sentro ng Bandundu

## Ekonomiya at imprastraktura
thumb|Pamilihan ng mga damit sa Bandundu
Dati, ang Bandundu ay isang mahalagang pantalang pang-ilog sapagkat ito ang pinakamalaking lungsod sa kahabaan ng ilog sa pagitan ng Kinshasa at Kikwit. Ngunit nabawas nang husto ang trapiko sa mga Ilog Kasai at Kwango bunga ng Ikalawang Digmaang Congo, at kinakailangan pa itong bumawi. Gayunpaman, may pahintu-hintong serbisyong pampasahero at pangkargamento ang Bandundu papuntang Kinshasa, Mushie at Kikwit. Mula noong 2008, mayroong serbisyong ferry na para sa kotse o trak na pinatatakbo nang ilang beses kada araw sa kahabaan ng Kwango. Isang di-sementadong daan na may habang 250&nbsp;kilometro ay tumatakbo mula rito papuntang pangunahing lansangan (naka-aspalto) sa pagitan ng Kinshasa at Kikwit.

Pinaglilingkuran ang lungsod ng Paliparan ng Bandundu, na may direktang mga lipad papuntang Kinshasa.

Di-tulad ng maraming mga lungsod sa Demokratikong Republika ng Congo, may palagiang suplay ng kuryente ang Bandundu. Subalit wala itong kinalaman sa Inga-Shaba HVDC na linyang transmisyon, dahil wala naman itong mga panggitnang terminal.

## Mga kapatid na lungsod
*  Attert (Belhika)

## Mga sanggunian
Kategorya:Mga pamayanan sa Demokratikong Republika ng Congo
Butembo

Ang **Butembo** ay isang lungsod sa Hilagang Kivu, sa hilaga-silangang Demokratikong Republika ng Congo. Ito ay nasa kanluran ng Pambansang Parke ng Virunga. Ang lungsod ay mahalagang sentrong pangkalakalan na may malaking mga pamilihan at ospital, isang katedral, at isang paliparan. Matatagpuan ang lungsod sa isang rehiyong nakilala sa pagtatanim ng tsaa at kape. Magmula noong 2013 mayroon itong tinatayang populasyon na 670,285, kung kaya ito ang pangalawang pinakamalaking lungsod sa Hilagang Kivu.

Ang Butembo ay 90% tintirhan ng tribung Nande, isang tribong namumuhay sa pagkakaisa,  konserbatibong mga pamantayan ng kagandahang-asal, at maimpluwensiyang mga pinuno

thumb|left|Isang tanawin ng Butembo, kinunan mula sa Gusaling Airtel. Kinunan ito bago ang pagpipintura ng mga landas sa daan.
Tahanan ang lungsod ng *3nd Integrated Brigade* ng Sandatahang Lakas ng Demokratikong Republika ng Congo, ang Université Catholique du Graben (UCG) na itinatag noong 1989, at ang Adventist University of Lukanga (UNILUK) na itinatag noong 1979.

## Mga sanggunian
## Mga kawing panlabas
*Butembo in Google Maps
*YouTube Video of Nella Star (2007) Video by Godfried van Loo following Dutch sociologist/anthropologist Nella Star when going back to Butembo after over 30 years. With a lot of footage from the city Butembo and surroundings. Dutch/French spoken and subtitled.

Kategorya:Mga pamayanan sa Demokratikong Republika ng Congo
Isiro

Ang **Isiro** (binibigkas na ) ay ang kabisera ng lalawigan ng Haut-Uele sa hilaga-silangang bahagi ng Demokratikong Republika ng Congo. Matatagpuan ito sa pagitan ng ekwadoryal na maulang gubat at ng sabana at ang pangunahing yaman nito ay kape.

## Kasaysayan
Dating ipinangalang ***Paulis*** ang lungsod, mula sa koronel at kalaunan diplomatiko na si Albert Paulis noong bahagi pa ito ng Belhikanong Congo. Sumibol ang lungsod noong 1934 at naabot nito ang tugatog noong 1957.
Sa magulong mga araw ng kalayaan ng Congo at ang naging bunga nito, ang oplan *Itim na Dragon* ay nagdala sa labanan sa pagitan ng mga parasyutistang Belhikano at pampook na milisyang Simba.

Noong 1998, naging tahanan ang Isiro ng bagong-tatag na pamantasang pinatatakbo ng mga Domikano - ang ''Université d'Uélé''.

Bago ang 2015, ang Isiro ay bahagi ng lalawigan ng Orientale at punong bayan ng dating distrito ng Haut-Uele (ngayo'y lalawigan ng Haut-Uele).

## Demograpiya
Tinatayang nasa 182,000 katao ang populasyon ng Isiro. Karamihan sa mamamayan nito ay nagsasalita ng Lingala, ngunit karaniwan din ang paggamit ng Swahili.

## Transportasyon
Pinaglilingkuran ang Isiro ng Paliparan ng Matari, ang pambansang paliparan na may mga lipad patungong pambansang kabisera na Kinshasa. Kasalukuyang hindi gumagana ang liblib na makitid na riles ng linyang Vicicongo patungong pantalang ilog ng Bumba sa Ilog Congo. Ang mga di-sementadong daan papunta at mula sa Isiro ay nagbibigay ng komersiyal na pangangalakal sa Uganda at Timog Sudan, ngunit maaari itong hindi madaraanan tuwing tag-ulan.

## Mga sanggunian
Kategorya:Mga pamayanan sa Demokratikong Republika ng Congo
Kipushi

Ang **Kipushi** ay isang bayan sa lalawigan ng Haut-Katanga, Demokratikong Republika ng Congo. Ito ay nasa layong 35&nbsp;kilometro timog-kanluran ng Lubumbashi at napakalapit sa hangganang DR Congo-Zambia. Nasa taas ito na 1,329&nbsp;metro (4,363&nbsp;talampakan) sa ibabaw ng lebel ng dagat. Pagmimina ang pangunahing gawaing pang-ekonomiko ng bayan. Bahagi ang Kipushi ng Katolikong Romanong Diyosesis ng Sakania–Kipushi.

Mula 1925 hanggang 1986 ang minahan sa Kipushi ay nakakuha ng 3.8 milyong tonelada ng tanso, 5.9 na milyong tonelada ng sink, 0.4 na milyong tonelada ng tingga, 45,000 tonelada ng kadmiyo, at 120 tonelada ng hermaniyo, dagdag ang iba pang mga elemento.

## Klima
Mayroong halumigmig na klimang subtropikal (Köppen: *Cwa*) ang Kipushi.

## Mga sanggunian
* Höll, R., Kling, M., and Schroll, E., 2007, Metallogenesis of germanium - A review: Ore Geology Reviews, v. 30, p.&nbsp;145-180.

Kategorya:Mga pamayanan sa Demokratikong Republika ng Congo
Unibersidad ng Gitnang Florida

Ang **Unibersidad ng Gitnang Florida** (Ingles: *University of Central Florida*, **UCF**), ay isang pampublikong unibersidad sa Orlando, Florida, Estados Unidos. Mayroon itong higit pang mga mag-aaral na nakatala sa kampus kaysa sa anumang ibang kolehiyo o unibersidad ng Estados Unidos .  

Itinatag noong 1963 sa pamamagitan ng lehislatura ng estado ng Florida, binuksan ng UCF noong 1968 bilang Florida Technological University, na may misyon ng pagsasanay ng tauhan bilang suporta sa lumalagong programang espasyo ng US (NASA) sa Kennedy Space Center at Cape Canaveral Air Force Station sa Space Coast ng Florida. Nang lumawak ang akademikong saklaw ng paaralan na lampas sa inhenyeriya at teknolohiya, ang Florida Tech ay pinalitan ng pangalan bilang Unibersidad ng Gitnang Florida (*University of Central Florida*) noong 1978. Ang kasaysayan ng UCF bilang *space-grant* na unibersidad ay nagpapatuloy, dahil pinangungunahan nito ang NASA Florida Space Grant Consortium.  

## Mga sanggunian
Kategorya:Mga pamantasan sa Estados Unidos
Bunia

Ang **Bunia** ay isang lungsod sa Lalawigan ng Ituri ng Demokratikong Republika ng Congo (DRC) at punong-himpilan ng Ituri Interim Administration. Bahagi ito dati ng Lalawigan ng Orientale hanggang sa pagbuwag ng nasabing lalawigan.

Ito ay nasa taas na 1,275 metro sa isang talampas sa layong mga 30&nbsp;kilometro sa kanluran ng Lawa ng Albert sa *Albertine Rift*, at mga 25&nbsp;kilometro silangan ng Kagubatan ng Ituri.

Sentro ang lungsod ng alitang Ituri sa pagitan ng mga liping Lendu at Hema. Noong Ikalawang Digmaang Congo ang lungsod ay tagpo ng maraming labanan at namatay na mga sibilyan mula sa alitang ito at mga kaugnay na alitan sa pagitan ng mga milisya at mga puwersang sinusuportahan ng Uganda. Dahil dito, ang lungsod ay base ng isa sa pinakamalaking mga hukbong nag-iingat-kapayapaan ng Mga Nagkakaisang Bansa sa Aprika, at punong-himpilan nito sa hilaga-silangang DR Congo. Ang likas na kayamanan ng lugar tulad ng mga minahan ng ginto na pinagaawayan ng mga milisya at puwersang banyaga.

## Heograpiya
Ang Bundok Hoyo ay nasa 35&nbsp;kilometro timog-kanluran ng Bunia. Dumadaloy ang Ilog Shari (na iba sa Ilog Shari ng Chad) sa kahabaan ng hilaga-kanlurang dakong-labas ng lungsod. Dumadaloy naman ang Ilog Ituri mga 35&nbsp;kilometro sa kanluran ng Bunia. Ang tagpuan ng Shari at Ituri ay nasa 45&nbsp;kilometro timog-timog-kanluran ng Bunia.

Bagamat matatagpuan ang Bunia mga 170&nbsp;kilometro hilaga ng ekwador, itinampok ang lungsod sa dokumentaryong pampaglalakbay ng BBC television na *Equator* na isinagawa noong 2006, sapagkat ito ay isa lamang sa mga iilang lugar malapit sa ekwador sa DR Congo kung saang nakasisiguro ang kaligtasan ng TV crew, sa piling malaking hukbong nag-iingat-kapayapaan ng UN.

## Klima

## Demograpiya
## Edukasyon
May mga pamantasan ang Bunia, pinakamalaki rito ang Unibersidad ng Bunia (UNIBU) kasunod ng pampribadong Université Shalom de Bunia (USB) , na naglalaman ng pinakamalaking aklatan sa lungsod (na may mga 40,000 tomo).

## Mga sanggunian
## Mga kawing panlabas
* Detalyadong mapa Bunia
* Mapa ng mga pook pantribo ng Ituri
* Congo's battle with disarmament, BBC, 9 Hunyo 2005
* Panoorin ang *Equator*, ang programang pantelebisyon ng BBC na tinatampok ang Bunia

Kategorya:Mga pamayanan sa Demokratikong Republika ng Congo
Cesar Romero

Si **Cesar Romero** (1907 - 1994) ay isang Amerikanong artista na kinilala sa kanyang pagganap bilang si Joker sa seryeng *Batman* mula 1966 hanggang 1968.

Kategorya:Ipinanganak noong 1907
Kategorya:Namatay noong 1994
Kategorya:Mga artista mula sa Estados Unidos
Mbanza-Ngungu

Ang **Mbanza-Ngungu**, dating kilala bilang **Thysville** o **Thysstad** (mula kay Albert Thys), ay isang lungsod at teritoryo (katumbas ng mga bayan o lungsod sa Pilipinas) sa lalawigan ng Kongo Central sa kanlurang Demokratikong Republika ng Congo. Ito ay nasa maigsing sangay ng Daambakal ng Matadi-Kinshasa. Mayroon itong populasyon ng humigit-kumulang 100,000 katao.

Dating kilala bilang isang bayang liwaliwan, ang Mbanza-Ngungu ay tahanan ng Mga Yungib ng Thysville na sumasaklaw sa buong abot ng walang-kulay na *Caecobarbus geertsii* (*African blind barb*). Kinaroroonan din ang lungsod ng isang pangunahing kampamento ng FARDC: nakahimpil dito ang *1st Armoured Brigade* noong unang bahagi ng dekada-1990. Ang nasabing brigada ay unang naitala sa *IISS Military Balance* sa edisyong 1982-83, at nangangahulugan ito na maaaring naitatag ang nasabing brigada sa panahong iyon. Ang isa pang pangunahing industriya ng lungsod ay ang inhinyeriang pandaambakal.

Ang lungsod ay pangunahing sityo ng Unibersidad ng Kongo.

## Mga sanggunian
Kategorya:Mga pamayanan sa Demokratikong Republika ng Congo
Tore ng Baku TV

Ang **Tore ng Baku TV** (), na itinayo noong 1996, ay isang nagsasarili at kongkretong tore ng telekomunikasyon sa Baku, Aserbayan. Sa timbaw na 310 metro (1017 ft), ito ang pinakamataas na istraktura sa Aserbayan at ang pinakamataas na gusaling gawa sa pinatibay na kongkreto sa Kaukasya. 

Naging isa sa mga pinakakilalang muhon ng Baku ang tore, madalas sa panimulang larawan (Ingles: *establishing shot*) ng mga pelikula na itinakda sa lungsod. 

## Kasaysayan 
Dinisenyo ang toreng pantelebisyon batay sa desisyon ng Konseho ng mga Ministro ng USSR pagkatapos ng utos mula sa Ministro ng Komunikasyon ng Aserbayanong Surian ng Estado ng Ministro ng Komunikasyon ng USSR. Nagsimula ang konstruksiyon noong 1979 at ayon sa plano ng proyektong konstruksiyon, nakumpleto dapat ito noong 1985. Pagkatapos ng pagbalik ni Heydar Aliyev sa kapangyarihan noong 1993, natuloy ang pagtatayo ng tore, at noong 1996 sa kanyang paglahok, naganap ang opisyal na seremonya ng pagbubukas ng tambalan. 

Binuksan ang isang restawrang umiikot sa ika-62 palapag (175 metro) ng Tore ng Azeri TV noong 2008. 

## Hitsura 
Paminsan-minsan, binabago ang pag-iilaw ng Tore ng Baku TV para maging tiyak at natatangi ang pagsasaayos para sa mga espesyal na pagdiriwang. Sanhi ang ilang mga taunang pangyayari ng naiibang pag-ilaw sa tore. Halimbawa, naiilawan ang mga alternating seksyon ng tore ng bughaw, pula at luntian tulad ng tradisyonal na watawat ng Aserbayan para ipagdiwang ang mga pistang pampubliko. Mayroon din itong iba't ibang espesyal na pagsasaayos ng pag-iilaw para sa Bagong Taon mula noong 2004. 

## Tingnan din 
* Talaan ng mga tore 

## Mga sanggunian 

## Mga kawing panlabas 
* http://www.emporis.com/building/azeritvtower-baku-azerbaijan
* 
* http://skyscraperpage.com/diagrams/?buildingID=2284
Kategorya:Baku
Kaurian:Mga gusali at estruktura
Kategorya:Mga palatandang pook sa Azerbaijan
Kategorya:Telebisyon sa Aserbayan
Mga numero ng telepono sa Aserbayan

Sinusundan ng **mga numero ng telepono sa Aserbayan** ang inirerekomendang pormat ng ITU-T na  E.164 sa plano ng pagnunumero ng telepono nito. 

Idadayal muna ng isang tumatawag mula sa labas ng Aserbayan ang pandaigdigang numerong pang-akseso (unlapi ng pandaigdigang tawag) ng nagmumulang bansa (00 para sa karamihang bansa, 011 mula sa mga lugar ng NANP), tapos idadayal ang kodigong bansa (994 sa kasong ito), liligtaan ang unlaping trunk, at saka idadayal ang kodigong pook na may dalawang tambilang, at kasunod ang lokal na numero na may pitong tambilang. 

Halimbawa, upang maabutan ang embahada ng Estados Unidos sa Baku, Aserbayan, idadayal ng tumatawag sa Estados Unidos ang 011 994 12 4980335, habang idadayal ng tumatawag sa Reyno Unido ang 00 994 12 4980335. (12 ang kodigong pook para sa Baku) 

Para sa mga tawag sa loob ng Aserbayan ngunit sa labas ng kodigong pook ng tumatawag, hindi magdadayal ang tumatawag ng pandaigdigang numerong pang-akseso o kodigong bansa, ngunit idadayal ang unlaping trunk (8 sa kasong ito), kasunod ang kodigong pook, na sinusundan ng numero ng telepono. Halimbawa, upang tawagan ang Amerikanong embahada sa Baku mula sa Ganja, Aserbayan, idadayal ng isang tumatawag ang 8 12 4980335. 

Para sa lokal na tawag (isang tawag sa Aserbayan sa loob ng kodigong pook ng tumatawag) idadayal lamang ang lokal na numero: 4980335. 

## Mga kodigong pook sa Aserbayan 
Noong Agosto 1, 2011, inorganisa muli ng Aserbayan ang pambansang plano ng pagnumero para sa mga kodigong pook. Mga kodigong pook ng Baku, Sumqayit, at Nagsasariling Republika ng Nakhchivan (mga kodigong pook: 12, 18 at 36) ang mga natatanging hindi nagbabago. Inililista ng mga sumusunod na talahanayan ang mga luma at bagong kodigong pook. 

***Baku*** 

***Sumqayit*** 

***Rehiyon ng Baku*** 

***Rehiyon ng Shirvan*** 

***Rehiyon ng Ganja*** 

***Rehiyon ng Quba***  

***Rehiyon ng Shaki*** 

***Rehiyon ng Lankaran*** 

***Rehiyon ng Shusha*** 

***Nagsasariling Republika ng Nakhchivan*** 

## Tingnan din 
* Telekomunikasyon sa Azerbaijan 
* Mga rehiyong pang-ekonomika at mga distrito ng Aserbayan 
* Mga lalawigan ng Aserbayan 

## Mga sanggunian 

Kategorya:Telekomunikasyon sa Aserbayan
Unibersidad ng Denver

Ang **Unibersidad ng Denver** (Ingles: *University of Denver*, **DU**) ay isang pribadong pananaliksik sa unibersidad sa Denver, Colorado. Itinatag noong 1864, ito ang pinakamatandang pribadong unibersidad sa Rocky Mountain Region ng Estados Unidos.  Ang DU ay may humigit-kumulang 5,600 estudyante sa antas di-gradwado at 6,100 gradwadong mag-aaral. Ang pangunahing pampus ay isang itinalagang arboretum at matatagpuan lalo na University Neighborhood, limang milya (8km) sa timog ng downtown Denver.

## Mga sanggunian
Kategorya:Mga pamantasan sa Estados Unidos
Unibersidad ng Patras

thumb|Gusali ng administrasyo

Ang **Unibersidad ng Patras** (Ingles: *University of Patras*, **UPatras**); , *Panepistímio Patrón* ) ay isang pampublikong unibersidad sa Patras, Gresya . Ito ang ikatlong pinakamalaking unibersidad sa Gresya ayon sa laki ng bilang ng mag-aaral, kawani, at bilang ng mga kagawaran.  

Ang Unibersidad ng Patras ay itinuturing na isa sa mga pinakamahusay na unibersidad sa Gresya at kasama sa nangungunang unibersidad sa iba't ibang larangan.    

Mayroon itong 24 na Departamento, at nagpapatakbo ng 161 laboratoryo at 17 klinika.   

## Mga sanggunian
Kategorya:Mga pamantasan
Lana Lang

Si **Lana Lang** ay isang karakter na kinatha ng DC Comics. Siya ay ang unang kasintahan ni Clark Kent noong siya'y binata pa.

Ngunit, ang Amerikanong aktres na si Annette O'Toole ang gumanap bilang Lana Lang sa pelikulang *Superman III* noong 1983 at ng Kanadyanong aktres na si Kristin Kreuk sa seryeng *Smallville* mula 2001 hanggang 2011.

Kaurian:Mga karakter ng DC Comics
Kaurian:Mga karakter sa pelikulang superhero
Pambobomba sa Pilipinas

Ay ang pangunahing suliranin ng bansang Pilipinas ito ay naiuugnay sa labanang rebelde ng bansa. Kadalasan ang islang Mindanao sa Pilipinas ang nakakaranas ng tensyon sa pagitan ng mga rebelde at militar, sibilyan na kasalukuyang mayroong sigalot na maipahayag ang ang kanilang nais at pananaw.

### Dekada 2000s
: Mapaminsala
: Pinsala
: Katamtaman

## Galeriya

Talaksan:Roxas Night Market bombing memorial.jpg|Ang memoryal sa Roxas Night Market
Talaksan:Aftermath of the Jolo Cathedral bombings.jpg|Pambobomba sa Bundok Carmel Katedral sa Jolo

## Mga sanggunian
Kategorya:Kasaysayan ng Pilipinas
Kategorya:Terorismo sa Pilipinas
Sherman Howard

Si **Sherman Howard** (ipinanganak bilang **Howard Lee Sherman** noong Hunyo 11, 1949 sa Chicago, Illinois) ay isang Amerikanong artista, direktor at manunulat na mahusay sa kanyang pagganap bilang "Bub", isang zombie na unang lumitaw sa pelikulang katatakutang *Day of the Dead* noong 1985.

## Sanggunian
## Kawing panlabas
*

Kategorya:Mga artista mula sa Estados Unidos
Kategorya:Mga direktor mula sa Estados Unidos
Kategorya:Mga manunulat mula sa Estados Unidos
Kategorya:Mga Amerikanong Hudyo
Podicipedidae

Ang ***grebe*** (Ingles, bigkas /gri.b/) ay isang miyembro ng order na **Podicipediformes** at ang tanging uri ng ibon na nauugnay sa *order* na ito.

ang mga grebe ay isang malawak na *order* ng mga *freshwater diving birds*, na ang ilan ay bumisita sa dagat kapag lumipat at sa taglamig. Ang order na ito ay naglalaman lamang ng isang solong pamilya, ang **Podicipedidae**, na naglalaman ng 22 espesye sa anim na nabubuhay na genera.
Kokoro Terada

ay Japanese child role. 
siya ay kabilang sa Hobbykids
## Mga sanggunian
Kategorya:Nabubuhay na mga tao
Unibersidad ng Plymouth

thumb|Roland Levinsky Building

Ang **Unibersidad ng Plymouth** (Ingles: *University of Plymouth*) ay isang pampublikong unibersidad na may pangunahing kampus na nakabase sa Plymouth, Inglatera, ngunit ang unibersidad ay may iba pang mga kampus at kaakibat na kolehiyo sa buong timog-kanlurang Inglatera. Noong nakakamit ang katayuan nang pagiging unibersidad noong 1992, ang unibersidad ay nakabatay sa iba't ibang mga lokasyon.  

Ang unibersidad ay pinili ng Royal Statistical Society noong Oktubre 2008 upang maging tahanan ng Center for Statistical Education.   
 
## Mga sanggunian 
Kategorya:Mga pamantasan sa United Kingdom